**Protokoll fra sirkulært styremøte i Midt-Norge Travforbund onsdag 16. september 2015.09.28**

**Innkalling sendt på e-post kl 10.52 til Edmund Morewood, Ketil Oksvold, Geir Trøan, Rolf Inge Furuhaug, Noralf P. Brækken, Carl Petter Brun og Sven-Tore Jacobsen. Fulgt opp m SMS til alle, samt tlf før kl 11.25. Svarfrist 11.45.**

**Sak 1) Reise søksmål for voldgiftsretten knyttet til salg av Leangen Travbane, og fullmakt til leder Edmund Morewood i voldgiftssak.**

Vedtak: Styret i Midt-Norge Travforbund vedtar med dette å reise søksmål for voldgiftsretten knyttet til salg av Leangen travbane, og å engasjere advokatfirmaet Steenstrup Stordrange DA v/advokat Morten Brandhaug til å bistå i prosessen. Styrets leder Edmund Morewood gis alle fullmakter til å representere Midt-Norge Travforbund i den rettslige prosessen, herunder fullmakt til å inngå forlik/rettsforlik.

Vedtatt med 5 stemmer Enig, før svarfrist kl 11.45.

*Følgende anmerkning ankom pr e-post kl 12.20:*

*«Hallo*

*Her kommer tilbakemeldingen:*

*1. Det protesteres mot innkallingen, da den har for kort frist for*

*tilbakemelding, det vises til at undertegnede akkurat har åpnet e-posten. Videre er*

*saken som skal behandles for dårlig opplyst. Det er ikke redegjort for forslaget og*

*bakgrunnen for det. Det er heller ikke i tilstrekkelig grad redegjort for*

*konsekvensene av forslaget eller av et vedtak som forkaster forslaget.*

*2. Undertegnede er uenig i forslaget til vedtak, og stemmer herved mot. Våre*

*standpunkt begrunnes som følger:*

*a) Styret har gått utenfor sine fullmakter, slik disse er gitt av*

*generalforsamlingen. Vilkårene for å kunne selge travbanen på Leangen er ikke*

*oppfylt.*

*b) All den tid styret har gått utenfor sine fullmakter er det feil av MNTF å*

*bruke organisasjonens midler på et søksmål man sannsynligvis vil tape.*

*c) Det er feil av MNTF som organisasjon å belaste medlemslagene med kostnader*

*i forbindelse med søksmål som kunne vært unngått ved at styret i MNTF hadde fulgt de*

*demokratiske spilleregler i organisasjonen.*

*d) Undertegnede har ikke tiltro til at styreleder Moorewood vil ivareta*

*organisasjonens og medlemslagenes interesser på forsvarlig måte.*

*Undertegnedes innspill bes protokollert.*

*Mvh*

*Carl Petter Brun og Sven-Tore Jacobsen»*

Trondheim 16.09.15